ai4bharat/Pralekha huggingface dataset:
वाणिज्य आणि उदयोग मंत्रालय
पीएम गति शक्ती- BISAG-N टीमने संबंधित विभागांच्या वरिष्ठ सरकारी अधिकार्यांबरोबर क्षमता निर्मितीचा सराव केला
नवी दिल्ली, 24 नोव्हेंबर 2021
पीएम गतिशक्ती राष्ट्रीय मास्टर प्लान BISAG-N  ने भौगोलिक माहिती प्रणाली  प्लॅटफॉर्ममध्ये विकसित केला आहे . यामध्ये सर्व मंत्रालये/विभागांच्या विशिष्ट कृती आराखड्याचा डेटा एका सर्वसमावेशक डेटाबेसअंतर्गत एकत्रित केला जात आहे. प्रोजेक्ट मॅनेजमेंट टूल्स, डायनॅमिक डॅशबोर्ड, एमआयएस रिपोर्ट जनरेशनसह डिजिटल मास्टर प्लॅनिंग टूल म्हणून ही प्रणाली पुढे विकसित केली जाईल.
ही प्रक्रिया सुलभ करण्यासाठी, BISAG-N टीम केंद्र सरकारच्या अंतर्गत संबंधित मंत्रालये आणि विभागांच्या वरिष्ठ-स्तरीय अधिकाऱ्यांबरोबर क्षमता निर्मितीचा सराव करत आहे . याचा उद्देश त्यांच्या विद्यमान/नियोजित प्रकल्पांवरील डेटा एकाच व्यासपीठावर एकत्रित करणे हा आहे. . बंदर, जहाजबांधणी आणि जलमार्ग मंत्रालय, नागरी विमान वाहतूक मंत्रालय, ऊर्जा मंत्रालय, नवीन आणि नवीकरणीय ऊर्जा मंत्रालय, वस्त्रोद्योग मंत्रालय, दूरसंचार विभाग इत्यादींसाठी हा सराव आधीच हाती घेण्यात आला आहे
राष्ट्रीय मास्टर प्लॅनच्या अद्ययावतीकरणासाठी या सरावामुळे संबंधित विभाग आणि BISAG-N यांच्यात डेटाची देवाणघेवाण होईल.. या अभ्यासामुळे विभागांना GIS टूलची अधिक चांगली माहिती मिळण्यास मदत होईल आणि इतर पायाभूत प्रकल्पांच्या समन्वयाने त्यांच्या प्रकल्पांना प्राधान्य देण्यास आणि वेळेचे नियोजन करण्यास मदत होईल. . यामुळे लॉजिस्टिकची कार्यक्षमता वाढेल आणि पर्यायाने भारतीय अर्थव्यवस्थेची स्पर्धात्मकता सुधारेल
पायाभूत सुविधा मंत्रालये राष्ट्रीय मास्टर प्लॅन पोर्टलमध्ये विद्यमान आणि प्रस्तावित पायाभूत सुविधांचे अद्ययावतीकरण सुनिश्चित करत आहेत. तसेच , वित्त मंत्रालये देशातील विद्यमान आर्थिक क्षेत्रे अद्ययावत करत आहेत.
या सरावामुळे पायाभूत सुविधांमधील तफावत आणि आर्थिक क्षेत्रांची गरज ओळखण्यास मदत होईल
सर्व आर्थिक मंत्रालयांना असे प्रकल्प मिशन मोडमध्ये हाती घेण्यासाठी पायाभूत सुविधांमधील तफावत दूर करण्याची सूचना करण्यात आली आहे. केंद्र सरकारच्या सर्व मंत्रालयांकडून डेटा अपडेट करण्याचे काम महिन्याच्या अखेरीस पूर्ण होईल अशी अपेक्षा आहे.
डिपार्टमेंट फॉर प्रमोशन ऑफ इंडस्ट्रीज अँड इंटरनल ट्रेड ने पुढील दोन महिन्यांत देशातील सर्व राज्यांसाठी अशा प्रकारच्या सरावासाठी 6 क्षेत्रीय परिषदा आयोजित करण्याचा निर्णय घेतला आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
पंतप्रधानांनी जनतेला दिल्या दिवाळीच्या शुभेच्छा
पंतप्रधान श्री नरेंद्र मोदी यांनी जनतेला दिवाळीच्या शुभेच्छा दिल्या आहेत.
आपल्या ट्विटमध्ये पंतप्रधान म्हणाले;
"दीपावलीच्या मंगल पर्वानिमित्त देशवासियांना हार्दिक शुभेच्छा. हे प्रकाश पर्व आपल्या सर्वांच्या जीवनात सुख, समृद्धी आणि सौभाग्य घेऊन येवो, हीच मनोकामना.
सर्वांना दिवाळीच्या खूप खूप शुभेच्छा."
संरक्षण मंत्रालय
पायाभूत सुविधा व्यवस्थापनासाठी भारतीय सैन्याकडून सॉफ्टवेअरचे उद्घाटन
स्वातंत्र्यपूर्व काळाच्या पुरातन वास्तूंच्या जागी मोठ्या कामांचे नियोजन करण्यात येत असलेल्या लष्कराच्या अनेक स्थानकांमध्ये पायाभूत सुविधांच्या विकासाला महत्त्व प्राप्त झाले आहे. ही प्रक्रिया काहीशी किचकट आणि वेळखाऊ आहे. सर्व छावणी आणि सैन्य केंद्रे आता मोठ्या लोकसंख्या असलेल्या ठिकाणांच्या जवळ आल्यामुळे जमीन देखील एक अत्यंत दुर्मिळ संसाधन बनली आहे. जमिनीची उपलब्धता, कामांचे नियोजन व देखरेख, पर्यावरण संवर्धन आणि प्रतिसादात्मक त्रैमासिक धोरणे यासारखी पायाभूत सुविधा व व्यवस्थापनाच्या दृष्टीने सध्याची सर्व कामे मानवांकडून पार पाडली जातात, ती केवळ वेळखाऊच नाही तर अकार्यक्षम देखील आहेत.
ऑटोमेशन हीच यावर गुरुकिल्ली आहे हे लक्षात घेऊन भारतीय लष्कराने “इन्फ्रास्ट्रक्चर मॅनेजमेंट सिस्टम ” नावाचे एक सॉफ्टवेअर तयार केले आहे. 28 ऑक्टोबर 2020 रोजी सैन्य कमांडर्स परिषदेदरम्यान सीओएएस यांच्या हस्ते या सॉफ्टवेअर चे उदघाटन करण्यात आले.
विकसित केलेल्या सॉफ्टवेअर पॅकेजमध्ये पुढील गोष्टींचा समावेश आहे
कामाची सुरुवात, यादी तयार करणे आणि मंत्रालयाकडून त्याला मंजुरी ही कामे स्वयंचलित पद्धतीने करणे.
प्रशासकीय मान्यता आणि सीएफएद्वारे अंमलबजावणीचे परीक्षण करणे.
सीएओ पूल व्यवस्था, सुट्टीची योजना, पुन्हा वाटप आणि देखभाल इत्यादी कामे स्वयंचलित पद्धतीने करणे
राहण्याच्या व्यवस्थेचे वाटप/मुलांचे शैक्षणिक मैदान, विशेष मुले आणि लढाई /शारीरिक दुर्घटना संदर्भात स्वयंचलित मान्यता.
आपत्कालीन बंदसह कॅन्टोन्मेंट रस्त्यांचे व्यवस्थापन
जमीन अतिक्रमण, जुने अनुदान बंगले, व्हीआयपी संदर्भ आणि जमीन हस्तांतरण / देवाणघेवाण यांचे परीक्षण करणे
पंतप्रधान कार्यालय
श्री रामचंद्र मिशनच्या अमृत महोत्सवी कार्यक्रमाला पंतप्रधानांचे संबोधन
घरोघरी प्रचलित बाबी आणि योग- आयुर्वेद यांची कोरोनाशी लढा देण्यात मोठी भूमिका - पंतप्रधान
आरोग्याची भारतीय संकल्पना म्हणजे केवळ आजारातून बरे होण्याच्या संकल्पनेपेक्षाही अधिक व्यापक-पंतप्रधान
जगाला परिचित आणि समजणाऱ्या भाषेत योग आणि आयुर्वेद जगासमोर मांडावेत- पंतप्रधान
भारत आध्यात्मिक केंद्र आणि आरोग्यवान राहण्यासाठीचे पर्यटन केंद्र ठरावा यादृष्टीने काम करण्याचे पंतप्रधानांचे आवाहन
नवी दिल्ली, 16 फेब्रुवारी 2021
रामचंद्र मिशनला 75 वर्ष पूर्ण झाल्याबद्दल आयोजित केलेल्या कार्यक्रमाला पंतप्रधान नरेंद्र मोदी यांनी संबोधित केले. जनतेमध्ये शांतता, आरोग्य आणि आध्यात्मिक कल्याण बिंबवण्यासाठीच्या मिशनच्या कार्याची पंतप्रधानांनी प्रशंसा केली. योग लोकप्रिय करण्याबद्दलही त्यांनी मिशनची प्रशंसा केली. आजच्या वेगवान आणि ताण-तणावाच्या जीवनात आणि अवघे जग जीवनशैलीशी निगडीत आजारांचा आणि महामारीचा सामना करत असताना सहजमार्ग आणि योग हे जगासाठी आशेच्या किरणाप्रमाणे असल्याचे पंतप्रधान म्हणाले.
कोरोना संदर्भात बोलताना, 130 कोटी भारतीयांची सतर्कता आणि सावधानता ही जगासाठी उदाहरण ठरल्याचे ते म्हणाले. घरोघरी प्रचलित बाबी आणि योग- आयुर्वेद यांनी कोरोनाशी लढा देण्यात मोठी भूमिका बजावल्याचे त्यांनी सांगितले.
जागतिक कल्याणासाठी भारत मानव केन्द्री दृष्टीकोन अनुसरत आहे. कल्याण, तंदुरुस्ती आणि संपत्ती यांच्या संतुलित समतोलावर हा दृष्टीकोन आधारित आहे. गेल्या सहा वर्षात भारताने जगातले सर्वात मोठे लोक कल्याण कार्यक्रम हाती घेतले आहेत. गरिबांना प्रतिष्ठेचे जीवन आणि संधी देण्याचा या प्रयत्नाचा उद्देश असल्याचे ते म्हणाले. सार्वजनिक स्वच्छता ते समाज कल्याण योजना,धूरमुक्त स्वयंपाक घरे ते बँकिंग कार्यक्षेत्राबाहेर असलेल्यांना बँकेच्या व्यवहारात सामावून घेणे,यासारख्या भारताच्या सार्वजनिक कल्याणाच्या योजनांनी अनेकांच्या जीवनात परिवर्तन घडवले आहे.
तंदुरुस्तीच्या भारताच्या संकल्पनेविषयी बोलताना आरोग्याची भारतीय संकल्पना म्हणजे केवळ आजारातून बरे होण्याच्या संकल्पनेपेक्षाही अधिक व्यापक असल्याचे त्यांनी सांगितले. आरोग्य क्षेत्रात प्रतिबंधात्मक उपचाराबाबत व्यापक कार्य झाले आहे. आयुष्मान भारत योजनेच्या लाभार्थ्यांची संख्या अमेरिका आणि अनेक युरोपियन देशांच्या लोकसंख्येपेक्षा जास्त असल्याकडे त्यांनी लक्ष वेधले. ही जगातली सर्वात मोठी आरोग्य कल्याण योजना आहे. औषधे आणि वैद्यकीय उपकरणाच्या किमती घटल्याचे त्यांनी यावेळी सांगितले.
जागतिक लसीकरणात भारत मध्यवर्ती भूमिका निभावत आहे. आरोग्य आणि तंदुरुस्ती या क्षेत्रात जगाला देण्यासारखे भारताकडे खूप काही आहे असे सांगूनभारत हा आध्यात्मिक आणि आरोग्य विषयक पर्यटनाचे केंद्र ठरावा यासाठी काम करण्याचे आवाहन त्यांनी जनतेला केले. आपला आयुर्वेद आणि योग, आरोग्यवान पृथ्वीतलासाठी मोलाचे योगदान देईल. जगाला समजणाऱ्या भाषेत ते जगासमोर सादर करण्याचे आमचे उद्दिष्ट आहे.
योग आणि ध्यानधारणा याकडे जग अधिक गांभीर्याने पाहत असल्याचे त्यांनी अधोरेखित केले. नैराश्याच्या वाढत्या आव्हानाची दखल घेत हार्टफुलनेस हा कार्यक्रम हे आव्हान हाताळण्यात उपयुक्त ठरेल असा विश्वास त्यांनी व्यक्त केला. निरोगी नागरिक, मानसिक दृष्ट्या स्थिरचित्त नागरिक भारताला नव्या शिखरावर नेतील असे पंतप्रधान म्हणाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
सीईआरटी-इन आणि पॉवर-सीएसआयआरटी यांच्या संयुक्त विदयमाने "पॉवरएक्स-२०२२" सायबर सुरक्षा सराव शिबीराचे आयोजन
इंडियन कॉम्प्युटर इमर्जन्सी रिस्पॉन्स टीम  ने Power-CSIRTs  च्या सहकार्याने काल नवी दिल्ली येथे 193 पॉवर सेक्टर युटिलिटीजसाठी "PowerEX" या सायबर सुरक्षा विषयक सराव शिबिराचे यशस्वी आयोजन केले.
पॉवर-सीएसआयआरटीच्या अधिकार्यांच्या सराव नियोजक संघाने सरावाच्या दिवशी CERT-इन टीमसोबत समन्वयक म्हणून काम केले. या सरावाचा उद्देश "आयटी आणि ओटी सिस्टीममधील सायबर हल्ला ओळखणे, त्याचे विश्लेषण करणे आणि प्रतिसाद देणे" हा होता. या सराव शिबिराची संकल्पना होती "इन्फॉर्मेशन टेक्नॉलॉजी आणि ऑपरेशनल टेक्नॉलॉजी मधील पायाभूत सुविधांचे सायबर हल्यापासून संरक्षण करणे". "PowerEX" हा सराव CERT-In ने त्याच्या सिम्युलेशन प्लॅटफॉर्मवर आयोजित केला होता. विविध पॉवर सेक्टर युटिलिटीजमधील सुमारे 350+ अधिकारी या कार्यक्रमात सहभागी झाले होते. "PowerEX" हे शिबिर त्याच्या उद्दिष्टांची पूर्तता करण्यात यशस्वी झाले आणि सहभागींना सायबर सुरक्षा घटना शिकण्यास, सराव करण्यास आणि प्रतिसाद देण्यास मदत झाली.
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 187.46 कोटी मात्रांचा टप्पा
12 ते 14 वयोगटातील 2.61 कोटींपेक्षा जास्त मुलांचे लसीकरण
देशातील उपचाराधीन रुग्णांची संख्या सध्या 15,079
गेल्या 24 तासात 2,527 नव्या कोरोना रुग्णांची नोंद
रुग्ण बरे होण्याचा दर सध्या 98.75%,
सध्याचा साप्ताहिक पॉझिटिव्हिटी दर 0.50%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.46  कोटींचा टप्पा पार केला आहे. 2,29,79,714 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.61  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे. आतापर्यंत 3,10,701 जणांना वर्धक मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404669
|
|
2nd Dose
|
|
10011428
|
|
Precaution Dose
|
|
4677062
|
|
FLWs
|
|
1st Dose
|
|
18414845
|
|
2nd Dose
|
|
17531023
|
|
Precaution Dose
|
|
7302706
|
|
Age Group 12-14 years
|
|
1st Dose
|
|
26195248
|
|
2nd Dose
|
|
2344222
|
|
Age Group 15-18 years
|
|
1st Dose
|
|
58094473
|
|
2nd Dose
|
|
41179707
|
|
Age Group 18-44 years
|
|
1st Dose
|
|
555446538
|
|
2nd Dose
|
|
475009338
|
|
Precaution Dose
|
|
65670
|
|
Age Group 45-59 years
|
|
1st Dose
|
|
202877959
|
|
2nd Dose
|
|
187274923
|
|
Precaution Dose
|
|
245031
|
|
Over 60 years
|
|
1st Dose
|
|
126834923
|
|
2nd Dose
|
|
116662918
|
|
Precaution Dose
|
|
14099853
|
|
Precaution Dose
|
|
2,63,90,322
|
|
Total
|
|
1,87,46,72,536
भारतात रुग्णसंख्या सध्या 15,079 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% आहे.गेल्या 24 तासांत 1,656 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,17,724 झाली आहे.
गेल्या 24 तासात 2,527 नव्या कोरोना रुग्णांची नोंद झाली.
गेल्या 24 तासात एकूण 4,55,179 चाचण्या करण्यात आल्या. भारताने आतापर्यंत एकूण 83.42  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.50% तर दैनंदिन पॉझिटिव्हिटी दर 0.56% आहे.
संरक्षण मंत्रालय
संरक्षण गौरव सोहळा 
राष्ट्रपतींनी सशस्त्र दल आणि भारतीय तटरक्षक दलातील सेवारत आणि सेवानिवृत्त जवानांना 52 अतिविशिष्ट सेवा पदके, एक बार टू अति विशिष्ठ सेवा पदक, तीन उत्तम युद्ध सेवा पदके आणि 28 परम विशिष्ट सेवा पदके केली प्रदान
नवी दिल्ली, 27 जून 2023
सशस्त्र दलाच्या सर्वोच्च कमांडर असलेल्या राष्ट्रपती द्रौपदी मुर्मू यांनी 27 जून रोजी नवी दिल्ली येथे संरक्षण गौरव सोहळा  दरम्यान सशस्त्र दल आणि भारतीय तटरक्षक दलातील 84 सेवारत आणि सेवानिवृत्त जवानांना विशिष्ट सेवा पुरस्कार प्रदान केले. असामान्य आणि अत्युत्तम सेवेचा सन्मान म्हणून राष्ट्रपतींनी जवानांना 52 अति विशिष्ट सेवा पदके , एक बार टू अति विशिष्ठ सेवा पदक, तीन उत्तम युद्ध सेवा पदके  आणि 28 परम विशिष्ट सेवा पदके  प्रदान केली.
सन्मान प्रदान केल्याच्या क्रमानुसार पुरस्कारप्राप्त नावांची सूची पाहण्यासाठी येथे क्लिक कराS.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
संरक्षण मंत्रालय
24व्या कारगिल विजय दिवसाच्या स्मरणार्थ भारतीय सैन्याद्वारे नवी दिल्ली ते द्रास दरम्यान तिन्ही दलातील सर्व महिलांच्या मोटरसायकल रॅलीचे आयोजन
नवी दिल्ली, 18 जुलै 2023
1999 च्या कारगिल युद्धात पाकिस्तानवर विजय मिळवून 24 वर्षे पूर्ण झाल्याच्या स्मरणार्थ आणि महिलांची अदम्य भावना अधोरेखित करण्यासाठी भारतीय सैन्याने तिन्ही दलातील सर्व महिलांसाठी राष्ट्रीय युद्ध स्मारक, दिल्ली ते कारगिल युद्ध स्मारक, द्रास  दरम्यान नारी सशक्तिकरण महिला मोटरसायकल रॅलीचे आयोजन केले. 18 जुलै 23 रोजी राष्ट्रीय युद्ध स्मारक, नवी दिल्ली येथून महिलांच्या मोटरसायकल रॅलीला लष्करप्रमुख जनरल मनोज पांडे यांनी हिरवा झेंडा दाखवून रवाना केले. यावेळी आर्मी वाइव्हज वेल्फेअर असोसिएशनच्या अध्यक्ष अर्चना पांडे उपस्थित होत्या. राष्ट्रीय युद्ध स्मारक येथे रॅलीला रवाना करताना टीव्हीएस मोटर कंपनीचे व्यवसाय प्रमुख आणि इतर प्रायोजकांसह लष्करी आणि नागरी मान्यवर उपस्थित होते. कार्यक्रमस्थळी जमलेल्या मोठ्या जनसमुदायामुळे रॅलीतील सहभागींना प्रेरणा आणि उर्मी मिळाली.
तिन्ही दलातील एकूण 25 सदस्यीय संघात दोन वीर नारींचा समावेश आहे, त्यापैकी एक सेवारत अधिकारी आहे, तसेच 10 सेवारत भारतीय लष्करी महिला अधिकारी, भारतीय हवाई दल आणि भारतीय नौदलातील प्रत्येकी एक महिला अधिकारी, भारतीय लष्कराच्या तीन महिला सैनिक आणि आठ सशस्त्र महिला सैनिकांचा यात समावेश आहे. हा चमू कारगिल युद्धातील सशस्त्र दलांच्या निर्णायक विजयाचा उत्सव साजरा करेल आणि राष्ट्रसेवेत सर्वोच्च बलिदान देणाऱ्या सैनिकांना श्रद्धांजली अर्पण करेल. रॅली एकूण अंदाजे 1000 किलोमीटरचे अंतर कापेल, ज्यामध्ये हा चमू हरियाणा, पंजाबचा मैदानी प्रदेश आणि जम्मू-काश्मीर आणि लडाखच्या उंच पर्वतीय खिंडीतून 25 जुलै 23 रोजी द्रास येथील कारगिल युद्ध स्मारकापर्यंत पोहोचेल. रॅलीदरम्यान, हा चमू राष्ट्रीय छात्र सेनेचे विद्यार्थी, विविध शाळा/महाविद्यालयातील विद्यार्थी, दिग्गज आणि वीर नारी यांच्याशी संवाद साधेल. या रॅलीसाठी भारतीय लष्कराने टीव्हीएस मोटर कंपनीसोबत भागीदारी केली असून सहभागी TVS Ronin मोटरसायकलवर स्वार होणार आहेत.
लष्करप्रमुख जनरल मनोज पांडे यांनी दृढनिश्चय, नारी शक्ती आणि राष्ट्र उभारणीत महिलांनी बजावलेली महत्त्वाची भूमिका अधोरेखित करणाऱ्या या आव्हानात्मक प्रवासासाठी संपूर्ण चमूचे कौतुक केले.
S.Kane/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
मंत्रिमंडळ
खलाशांच्या क्षमतेबाबत एकपक्षीय/द्विपक्षीय प्रमाणपत्र देण्याबाबत परराष्ट्रांशी कराराच्या मसुद्याला केंद्रीय मंत्रिमंडळाची मंजुरी
नवी दिल्ली, 22 जानेवारी 2020
सागरी प्रवास करणाऱ्या खलाशांना आंतरराष्ट्रीय मानकांनुसार प्रशिक्षण, प्रमाणन आणि टेहळणी याविषयीच्या नियमनात बदल करून त्यानुसार परराष्ट्रांशी करावयाचा कराराचा मसुदा जहाजबांधणी संचालनालयाने तयार केला आहे. या सामंजस्य कराराला केंद्रीय मंत्रिमंडळाने आज मंजुरी दिली आहे. या मसुद्यानुसारच एकपक्षीय/द्विपक्षीय प्रमाणपत्रं खलाशांना दिली जातील. 1978 साली झालेल्या या करारात सुधारणा करण्यात आली असून सुधारित मसुद्यांचा केंद्र सरकारच्या जहाजबांधणी महासंचालनालय आणि परदेशामध्ये हा करार होऊ शकेल, त्याला जहाजबांधणी मंत्री आणि परराष्ट्र मंत्र्यांची मंजुरी आवश्यक असेल.
लाभ
एकपक्षीय सामंजस्य करारामुळे भारताच्या जहाजबांधणी महासंचालनालयाने भारतीय खलाशांना दिलेले प्रमाणपत्र इतर देशातही मान्य होऊ शकेल. त्यासाठी त्या संबंधित देशातल्या प्रमाणपत्राची गरज पडणार नाही.
यामुळे भारतीय खलाशी संबंधित देशांच्या जहाजांमध्येही रोजगार मिळवण्यास पात्र ठरतील. त्याशिवाय द्विपक्षीय सामंजस्य करारामुळे भारत आणि संबंधित देश यांच्यात खलाशांचे सागरी शिक्षण आणि प्रशिक्षण, क्षमता, प्रशिक्षणविषयक कागदपत्र, वैद्यकीय प्रमाणपत्र या सर्व कागदपत्रांना दोन्ही देशांकडून मान्यता मिळू शकेल. या करारामुळे खलाशांना दोन्ही देशातल्या जहाजांवर रोजगार मिळवता येईल.
M.Chopade/R.Aghor/P.Kor
(Visitor Counter : 88
रेल्वे मंत्रालय
मालवाहतुकीतून रेल्वेने मे 2023 मध्ये मिळवले14642 कोटी रुपयांचे उत्पन्न
गेल्या वर्षीच्या याच कालावधीच्या तुलनेत  मालवाहतूक उत्पन्नामध्ये 4 टक्क्यांनी वाढ
रेल्वेने मे 2023 मध्ये 2 टक्क्यांनी सुधारणा करून, 134 मेट्रिक टन मालवाहतूक केली, गेल्या वर्षी याच कालवधीत 131 मेट्रिक टन मालवाहतूक
नवी दिल्ली, 8 जून 2023
भारतीय रेल्वेने मे 2023 मध्ये, 134 मेट्रिक टन मालवाहतूक केली. गेल्यावर्षी याच कालवधीमध्ये म्हणजे मे 2022 मध्ये 131.50 मेट्रिक टन मालवाहतूक रेल्वेने केली होती. गेल्या वर्षीच्या तुलनेत रेल्वेने मालवाहतुकीमध्ये अंदाजे 2% ची सुधारणा केली आहे. रेल्वे मालवाहतुकीमधून मे 2022 मध्ये 14083.86 कोटी रूपये महसूल मिळवला होता. तर मे 2023 मध्ये रेल्वे 14641.83 कोटी रूपये महसूल कमावला आहे. गेल्या वर्षीच्या तुलनेत या महसुलामध्ये सुमारे 4% वाढ झाली आहे.
एप्रिल - मे 2023 मधील एकत्रित आकडेवारी पाहिली तर रेल्वेने 260.28 मेट्रिक टन मालाची वाहतूक केली. गेल्या वर्षी याच काळात रेल्वेने 253.48 मेट्रिक टन माल वाहून नेला आहे. म्हणजेच मालवाहतुकीमध्ये अंदाजे 3% ची सुधारणा झाली आहे. गेल्या वर्षी रेल्वेने माल वाहतुकीतून 27066.42 कोटी रुपयांची कमाई केली होती. यंदाच्या वर्षी रेल्वेने 28512.46 कोटी रुपयांची कमाई केली आहे. ही कमाई सुमारे 5% नी वाढली आहे.
भारतीय रेल्वेने 65.89 मेट्रिक टन कोळशाची मालवाहतूक केली. त्याखालोखाल लोहखनिजाची 15.23 मेट्रिक टन, सिमेंटची 13.20 मेट्रिक टन वाहतूक केली. तर उर्वरित 10.96 मेट्रिक टन इतर सामुग्रीची वाहतूक केली. कंटेनरच्या माध्यमातून 6.79 मेट्रिक टन, तर 4.89 मेट्रिक टन खतांची वाहतूक केली , 4.85 मेट्रिक टन अन्नधान्याची आणि 4.23 टन खनिज तेलांची वाहतूक रेल्वेने मे 2023 मध्ये केली.
‘हंग्री फॉर कार्गो” या मंत्राला अनुसरून, भारतीय रेल्वेने व्यवसाय करणे सुलभ करण्यासाठी तसेच स्पर्धात्मक किमतीत सेवा वितरण यामध्ये सुधारणा करण्यासाठी सतत प्रयत्न केले आहेत. ग्राहक केंद्रित दृष्टीकोन आणि लवचिक धोरण तयार करून व्यवसाय विकास कार्य केल्यामुळे रेल्वेला हे यश मिळवणे शक्य झाले आहे.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
संरक्षण मंत्रालय
संरक्षण मंत्रालयाच्यावतीने ‘‘1971 बांग्लादेश मुक्ती संग्राम’’ याविषयावर ऑनलाइन प्रश्नमंजूषेचे आयोजन
नवी दिल्ली, 11 जानेवारी 2021
2021 प्रजासत्ताक दिनानिमित्त आणि बांग्लादेश मुक्ती संग्रामाला यंदा 50 वर्षे होत आहेत, यानिमित्त संरक्षण मंत्रालय आणि ‘मायगव्ह’ यांच्या संयुक्त विद्यमाने ऑनलाइन प्रश्नमंजूषेचे आयोजन केले आहे. दि. 11 ते 22 जानेवारी, 2021 या कालावधीमध्ये ही स्पर्धा होणार आहे. या प्रश्नमंजूषेमुळे 1971 च्या युद्धात मिळविलेल्या विजयाच्या विविध पैलूंवर प्रकाश टाकणे शक्य होणार असून लोकांमध्ये देशभक्तीची भावना निर्माण होण्यास मदत मिळणार आहे.
या प्रश्नमंजूषेमधील विजेत्यांना रोख रकमेचे दहा पुरस्कार देण्यात येणार आहेत. यामध्ये प्रथम, व्दितीय, तृतीय आणि सात उत्तेजनार्थ पुरस्कारांचा समावेश आहे. याची माहिती पुढीलप्रमाणे आहे.
प्रथम पुरस्कार - रूपये 25,000/-
व्दितीय पुरस्कार - रूपये 15,000 /-
तृतीय पुरस्कार - रूपये 10,000 /-
उत्तेजनार्थ पुरस्कार - रूपये 5,000 /- प्रत्येकी
या प्रश्नमंजूषेमध्ये 14 वर्ष आणि त्यावरील सर्व भारतीय नागरिकांना सहभागी होता येणार आहे.
या प्रश्नमंजूषेमध्ये सहभागी होण्यासाठी पुढील संकेतस्थळाला भेट द्यावी.
https://quiz.mygov.in/quiz 1971-bangladesh-liberation-war-quiz/Jaydevi PS/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 115.23 कोटी मात्रांचा टप्पा केला पार
गेल्या 24 तासात 72.94 लाख मात्रांचे लसीकरण
रुग्ण बरे होण्याचा दर सध्या 98.28%
गेल्या 24 तासात 11,106 नव्या कोरोना रुग्णांची नोंद
उपचाराधीन रुग्णांची संख्या 1,26,620
साप्ताहिक पॉझिटिव्हिटी दर  गेले 56 दिवस 2% पेक्षा कमी
गेल्या 24 तासात 72,94,864 मात्रांचे कोविड-19 प्रतिबंधक लसीकरण झाल्याने भारताने 115.23  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार 1,18,39,293 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,81,645
|
|
2nd Dose
|
|
93,79,604
|
|
FLWs
|
|
1st Dose
|
|
1,83,75,320
|
|
2nd Dose
|
|
1,62,71,064
|
|
Age Group 18-44 years
|
|
1st Dose
|
|
43,90,36,993
|
|
2nd Dose
|
|
18,41,86,341
|
|
Age Group 45-59 years
|
|
1st Dose
|
|
17,98,55,199
|
|
2nd Dose
|
|
10,90,02,159
|
|
Over 60 years
|
|
1st Dose
|
|
11,26,73,120
|
|
2nd Dose
|
|
7,31,87,913
|
|
Total
|
|
1,15,23,49,358
गेल्या 24 तासात 12,789 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,38,97,921 झाली आहे.
परिणामी, भारतात रुग्ण बरे होण्याचा दर 98.28% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 145 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 11,106 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,26,620 आहे, देशातील आतापर्यंतच्या एकूण बाधित रुग्णसंख्येच्या ती 0.37% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,38,699 चाचण्या करण्यात आल्या. भारताने आतापर्यंत एकूण 62.93  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.92% असून गेल्या 56 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.98% असून गेले 46 दिवस हा दर 2% पेक्षा कमी आहे आणि गेले सलग 81 दिवस हा दर 3% पेक्षा कमी आहे.
संरक्षण मंत्रालय
बांगलादेशच्या नौदल प्रमुखांची पश्चिमी नौदल कमांड मुख्यालयाला भेट
नवी दिल्ली, 28 ऑक्टोबर 2021
बांगलादेशचे नौदल प्रमुख ॲडमिरल एम शाहीन इकबाल, यांनी 27 ऑक्टोबर 2021 रोजी पश्चिमी नौदल कमांड मुख्यालयाला भेट दिली आणि पश्चिमी नौदल कमांडचे प्रमुख आणि ध्वज अधिकारी व्हाईस ॲडमिरल आर. हरी कुमार यांच्याशी चर्चा केली. 1971 मध्ये झालेल्या बांगलादेश स्वातंत्र्य युद्धाचे हे सुवर्ण महोत्सवी वर्ष आहे. म्हणूनच सध्याची बांगलादेशच्या नौदल प्रमुखांची 22 ते 29 ऑक्टोबर 2021 या कालावधीतील भारताला भेट ही विशेष आहे.
यावेळी दोन्ही अधिकाऱ्यांनी अनेक बाबींवर चर्चा केली. दोन देशांमध्ये असलेले सहयोगाचे बंध दृढ करणे, परस्परांची कार्यशैली, प्रशिक्षण, दहशतवाद विरोधी सहकार्य आणि एकूणच सर्वंकष धोरणात्मक भागीदारीचा भाग म्हणून असलेले द्विपक्षीय सहकार्य यासारख्या बऱ्याच गोष्टींवर त्यांची चर्चा झाली. भारत आणि बांगलादेश यामध्ये एकसमान इतिहास, संस्कृती आणि भाषा यांचा बंध आहे. 1971 च्या युद्धात या देशांमधील सहकार्याचा दोन्ही देशांमध्ये अजूनही अभिमानाने उल्लेख केला जातो.
1971 मध्ये बांगलादेशाच्या स्वातंत्र्ययुद्धात भाग घेतल्याबद्दल भारताला अभिमान वाटतो. या युद्धात बांगलादेशाच्या जनतेने बजावलेली भूमिका आणि त्यांनी केलेला त्याग याबद्दल भारताला अत्यंत आदर आहे, असे हरी कुमार यांनी चर्चेदरम्यान स्पष्ट केले. बांगलादेश स्वातंत्र्याच्या या सुवर्ण महोत्सवी वर्षाचे भारतीयसुद्धा आनंदाने स्वागत करत आहेत. आणि बांगलादेशाच्या सुवर्ण महोत्सवी स्वातंत्र्य वर्षानिमित्त अनेक कार्यक्रम आयोजित केले जात आहेत असेही त्यांनी सांगितले.
2022 या वर्षात बांगलादेशला भरणार असलेला आंतरराष्ट्रीय आरमार अभ्यास यशस्वी होण्यासाठी आवश्यक ते सर्व सहकार्य करण्याचे आश्वासन नौदल प्रमुखांनी भेटीवर आलेल्या बांगलादेशच्या नौदल प्रमुखांना दिले . नौदल प्रमुख कोची येथील ASW विद्यालयाचे माजी विद्यार्थी असल्यामुळे दोन्ही नौदलामधील प्रशिक्षणादरम्यानच्या सहकार्याची प्रशंसा करत त्यांनी या दोन्ही देशाचे नौदल विशेष मोहिमा डायविंग, हवाई तंत्रज्ञान आदी बाबींमध्ये एकमेकांना प्रशिक्षित करत असल्यास बद्दल समाधान व्यक्त केले.
बांगलादेशचे नौदल प्रमुख आणि त्यांच्या पत्नी यांनी नौदलाच्या सुविधांचा आढावा घेतला आणि एन डब्ल्यू डब्ल्यू ए अर्थात नौदल सहचरी कल्याण संस्थेविषयी माहिती दिली.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146